Pixar maak deure oop met gay hoofkarakter | Netwerk24
Net sleutels weg ná sanger se skietdood op plaas
Net ’n bos sleutels is glo gesteel in die voorval Vrydagaand waarin die sanger Wynand Breedt (45) deur ’n onbekende aanvaller doodgeskiet is.
Nog ’n verkragtingsklag by saak teen modelbaas gevoeg
Nog ’n aanklag van verkragting is Dinsdag in die landdroshof in Kaapstad by die verkragtingsaak teen die eienaar van een van die talle modelagentskappe in Loopstraat gevoeg.
Kings-vleuel help behoeftiges ná herstelkans
Makwethu jag nóg so ’n goeie seisoen
Hy kyk nie te ver vooruit nie. Om net bestendig te bly, is een van sy groot doelwitte vir die komende seisoen.
Cheetahs se Mnisi ‘systap’ tarentale, rol motor
Die Cheetahs se nuwe senter-aanwins, Howard Mnisi, is verlig dat hy ’n ernstige motorongeluk verlede week sonder skete kon oorleef, maar dis nie iets waaroor hy nou gaan wakker lê nie.
Eskom waarsku oor krag ná 2 eenhede uitskop
Die risiko van beurtkrag gaan tot ná die naweek voortduur.
Koop van noodkrag kruip nader
Gwede Mantashe, minister van minerale bronne en energie, het uiteindelik die nodige amptelike groen lig gegee vir die bou van 2 000 MW se noodkragvoorsiening.
Vragmotor-staking ontwrig aflewerings
Die aflewering van goedere is Dinsdag landwyd ontwrig weens ’n staking uit protes teen die indiensneming van buitelanders plaas van plaaslike vragmotorbestuurders.
26 Mei 2020 17:06
Die kortrolprent Out, wat Vrydag op die stromingsdiens Disney+ uitgereik is, bevat ook een van ’n handvol voorbeelde van ’n selfdegeslagpaartjie wat in ’n Disney-rolprent of -reeks mekaar soen.
Volgens The New York Times vertel die rolprent in sowat nege minute die verhaal van ’n man, Greg, wat besig is om al sy besittings in sy huis op te pak sodat hy by sy kêrel, Manuel, kan intrek.
Terwyl hy pak, daag sy ouers onverwags by sy huis op en moet hy vinnig spring om ’n foto van hom en Manuel weg te steek omdat hy nog nie vir sy ouers gesê het hy is gay nie.
Die saak word egter bemoeilik wanneer Greg en sy hond weens ’n tikkie Disney-magic liggame omruil – en Greg in sy hond se lyf moet keer dat sy ouers op die foto afkom.
Volgens fliekgangers wat die rolprent gesien en hul reaksie op Twitter met die hutsmerk #PixarOut gedeel het, laat die kortrolprent se einde glo die trane rol . . .
Out volg net ’n paar maande ná die uitreiking van die vollengterolprent Onward, waarin Pixar en Disney se eerste openlike LGBTQ-karakter, die sikloop Officer Specter, verskyn. Die vervaardigers van dié rolprent is egter gekritiseer omdat die karakter net vir ’n minuut of twee in die rolprent verskyn – en dit die soveelste voorbeeld is van die animasiereus wat weier om ’n soeklig op LGBTQ-karakters te plaas.
Suid-Afrikaners wat hoop om Out te kyk gaan waarskynlik nog lank moet wag: Disney+ is nog nie hier beskikbaar nie.
Jared Stokes, woordvoerder van Disney se Afrika-vleuel in Johannesburg, het Dinsdag aan Netwerk24 gesê daar is nog geen aanduiding van wanneer Disney+ hier beskikbaar sal wees nie.
Saamgestel deur Christiaan Boonzaier met bykomende bronne: Los Angeles Times, Screen Rant, CNN
Meer oor: Fliek | Disney | Gay | Pixar | Flieks
KYK: Dít is nuwe fliek waarin Charlize beseer is
KYK: Fliek oor SA Elvis-sanger ná 10 jaar uitgereik
Hoekom word ministers landwyd in streke ontplooi? – DA
10 moet-lees-stories: 7 Julie 2020